Ruah Park Camping & Outdoor | LekkeSlaap
Ruah Park Camping & Outdoor is 45 tot 50 km vanaf Pretoria-sentraal. Die plaas is naby die Dinokeng Natuurreservaat en Bobbejaansberg.
Daar is 22 kampstaanplekke, elkeen met sy eie ablusie- en opwasgeriewe, 'n kragpunt, kraan, draagbare braai en 'n pragtige uitsig oor die dam of berg. 'n Natuurlike fontein vloei deur die plaas en vissermanne kan by die plaasdam lyn natmaak. Blou kurper en baars kan op 'n vang-en-vrylaat-basis gevang word.
Daar is vrylopende kleinwild en kameelperde op die plaas, asook 'n ryk verskeidenheid voëlspesies. Avontuurlustiges kan die staproetes langs die dam se oewer aandurf of teen die hange van die berg gaan stap en die uitsig oor die dam geniet.